b'\n_START_ARTICLE_\nGrad Mokronog\n_START_SECTION_\nZgodovina\n_START_PARAGRAPH_\nPrva pisna omemba gradu je iz leta 1256 kot castro Nazenfuez. Valvasor omenja, da naj bi bil Mokronog prvotno anti\xc4\x8dno mesto Madipedium, vendar se je skozi \xc4\x8das zaradi konstantnih napadov in po\xc5\xbearov pomanj\xc5\xa1al v trg. Lastnica Mokrono\xc5\xa1kega gradu je bila tudi Sv.Hema Koro\xc5\xa1ka (983-1045). Od nje naj bi imeli v gradu spravljen bel \xc4\x8develj. Leta 1279 je grad Mokronog in grad Stra\xc5\xbeberk pri neupravi\xc4\x8deno zavzel vitez Viljem Schaerffenberg s Svibnega. V bitki je padel zadnji Mokrono\xc5\xa1ki vitez in veja je izumrla. Mokronog se kot trg se omenja \xc5\xbee leta 1280. Leta 1439 je Celjski vojskovodja Vitovec zavzel Mokrono\xc5\xa1ki grad v vojni med Habsbur\xc5\xbeani in Celjani. Drugo leto je bil grad ponovno vrnjen zaradi sklenitve premirja med Cesarjem in Celjani. Leta 1511 je trg prizadel katastrofalni potres. Leta 1515 so ga osvojili in po\xc5\xa1kodovali uporni kmetje. Grad je bil zaradi odmaknjenosti od glavne ceste za\xc5\xa1\xc4\x8diten pred pogostej\xc5\xa1imi vdori Tur\xc5\xa1ke vojske. 14.aprila leta 1641 ob polno\xc4\x8di se je zgodil hud po\xc5\xbear, kateri je upepelil cel trg. Leta 1871 je Mokronog svetovno zaslovel po potresu kateri naj bi trajal skoraj neprekinjeno celo leto. Najhuje se je zatreslo 2.decembra. Ponovno je udaril leta 1876 in 1881. Med drugo svetovno vojno, 10. septembra 1943, so grad po\xc5\xbegali in izropali slovenski partizani. Po vojni je bilo zemlji\xc5\xa1\xc4\x8de nacionalizirano, ostanki gradu pa dokon\xc4\x8dno uni\xc4\x8deni.\n_START_SECTION_\nLegenda\n_START_PARAGRAPH_\nIzvor imena in grba Mokronog naj bi izviralo \xc5\xa1e iz poganskih \xc4\x8dasov in sicer naj bi bog Kresnik stopil na tri skale in na njih pustil svoj odtis. Pitje de\xc5\xbeevnice iz odtisa naj bi imelo zdravilno mo\xc4\x8d. Od tod tudi upodobitev mokrono\xc5\xa1kega grba. Danes na teh skalah stojijo cerkve._NEWLINE_Po ljudskem pri\xc4\x8danju naj bi pred leti na lokaciji gradu stal prvotno \xc5\xbeenski samostan. Ker nune niso \xc5\xbeivele tako, kakor se zanje spodobi, naj bi ga eden od kr\xc5\xa1kih \xc5\xa1kofov ukinil.'